**«Отбасы суреті» тесті**

**Сыныптардың отбасы психологиялық ахуалын анықтау**

**Психолог: Асанова А.Б.**

**2017-2018 оқу жылы**

**Отбасы суреті**

****

Баланың ішкі жан дүниесіне үңілгіңіз келсе, оның ойы мен уайымын білгіңіз келсе, 4-5 жастан бастап, «Менің отбасым» суреттік тестін жасай аласыз. Балалар әлемді ересек адамдар сияқты қабылдамайды. Балалар түрлі эмоциялық күйлерін және уайымдарын сурет салу барысында көрсетеді.

**Тесттің маңызы.**

А4 форматындағы қағаз, қарындаштар (жәй қалам, қаламсап, өшіргіш бермеген дұрыс). Сыналушыға берілетін нұсқау: Сізге өзіңіздің отбасыңыздың суретін салуыңызды ұсынамын. Отбасына қандай мүшелер кіретінін айтпайсыз, сыналушы өз еркімен салады. Сурет салып болған соң , балаға: кім қайда орналасқан , отбасы мүшелері немен айналысып жатыр, кімнің көңіл-күйі қандай – деген сұрақтар қойыңыз.

**Интерпретация жасаудың ережелері.**

**1. Сурет салып болғаннан кейін, «қай жерде кімнің орналасқаны және кім немен айналысуда» деп сұраңыз.**

«Ағамды салуды ұмытып кетіппін», «әкем сыймай қалды» деген сынды сылтаулардың маңызы жоқ. Егер отбасы мүшелерінің біреуі суретте салынбаса, ол мынаны білдіреді: сол адамға деген жағымсыз, эмоциялық күйді сезіну. Мысалы: кіші інісін қатты қызғану, баланың ойы бойынша: «Мен інімді жақсы көруім керек», ал ол менің ашуыма тиеді, бұл дұрыс емес. Сол себепті, оны мүлдем салмағаным дұрыс». Суретте салынбаған кісіге, бала ешқандай эмоциялық сезімдерді сезінбейді.

**2.Суретте автордың өзінің болмауы.**

**Жақындарымен қиындықтарының болуы:** «Мені мұнда ешкім елемейді», «Мен өзімді шектетулі сезінемін», «Маған өз отбасынан алшақтай түседі: «мені отбасы мүшелері қабылдамайды, солардың қалауы болсын».

**3.Суретте – ойдан шығарған отбасы мүшесінің салынуы.**

Бала отбасында алмаған сезімді толықтырғысы келеді. Балалар жиі (құстың, жануарлардың, құстың суретін салады, олар ата-аналары бермеген махаббатты, көңілді қажет етеді. Біреуге қажетті болуды сезінгісі келеді.

**4.Суретте салынған кейіпкерлердің көлемінің көрсеткіші.**

Бала үшін олардың құндылықтарын көрсетеді. Баланың көзқарасы бойынша, адам беделді болса,ол үлкен болып саналады. Кішкентай балаларға көп жағдайда, өзінің кейіпкерін салуға берілген парақ аздық етіп жатады.

**5. Парақ бетіндегі баланың көлемі.**

Егер бала өзін кішкентай көлемде салатын болса, ол баланың өзіндік төмендеуін білдіреді немесе ол бала отбасында өзін кішкентай адам ретінде сезінеді. Өзіндік бағалауы жоғары балалар , өздерін ата-аналарынан да үлкен етіп салады.

**6.Суретте баланың орналасуы, отбасындағы баланың жағдайын білдіреді.**

Бала ата-анасының ортасында немесе өзін бірінші салса, ол отбасында өзін қажетті сезінеді. Егер бала өзін бөлек немесе өзін соңында салса, бұл қызғаныштың қолайсыздықтың белгісі.

**7. Суретте салынған кісілердің ара-қашықтығы, олардың өзара жақындығын немесе керісінше алшақтығын білдіреді.**

Кейіпкерлердің арасы алшақ болған сайын, олардың өзара қарым-қатынастары түрлі жаққа бағытталған. Егер бала отбасы мүшелерінің қолынан ұстап тұрса, ол баланың барша отбасына жақындығын көрсетеді.

**8. Отбасындағы мүшелерінің реттік орналасуы.**

Бала көп жағдайда бірінші өзін салады немесе отбасындағы өзіне жақын, беделді адамды салады. Ең соңында салынған адам, беделі төмен адам болып саналады (бұл баланың өзі болуы мүмкін)

**9. Парақ бетіндегі бейнелердің орналасуы.**

Суретте кімнің жоғары немесе төмен орналасқынын байқаңыз. Мысалы, парақтың ең жоғарғы жағында теледидар, алты айлық қарындасы орналасатын болса, баланың ойы бойынша олар отбасын басқарады.

**10. Балада көп қобалжуды тудыратын кейіпкер немесе зат.**

Егер бала сурет салу барысында қарындашты күшпен басып, штрихтайтын болса, ол қорқыныштың белгісі.

**11. Дене мүшелері.**

* **Бас мүшесі.** Бұл-дене мүшесінің ең маңыздысы және құндысы. Ақыл-парасаттың барлығы баста.Отбасындағы ең ақылды адамның басын бала үлкен етіп салады.
* **Көз.** Тек қарап, бақылау үшін ғана емес, сонымен қатар адамның көңіл-күйін көрсетеді. Көзі үлкен адамдар, баланың ойынша қоболжулы, мазасыз, көмекке мұқтаж адам болып табылады. Нүктемен немесе сызықшамен белгіленген көзі бар адам, көп жағдайда өзінің эмоциясын сыртқа көрсете бермейтін, тұйық мінезді адамдар.
* **Құлақ.** Бұл өзің жайлы кез-келген ақпарат пен сынды естіп, қабылдайтын мүше. Құлағы үлкен адамдар суретте бейнеленсе, бұл адамдар айналасындағыларды тыңдайтын адамдар. Егер кейіпкер мүлде құлақсыз болса, ол айналадағыларды тыңдамайтын, барлығына қарсы шығушы адам.
* **Ауыз.** Суретте ауыз- шабуыл жасаушы мүше, ауызбен адамдар ұрысады, агрессиясын білдіреді, ренжітеді, тістейді. Ауызы үлкен немесе штрихталған кейіпкер қауіпті болып табылады. Егер кейіпкерде мүлде ауыз болмаса, ауыз нүктемен немесе штрихпен сызылған болса,-ол адам өзінің сезімдерін жасыратын, сөзбен айтып жеткізе алмайтын, өзгелерге әсер ете алмайтын адам болып табылады.